Document ID: 32015R0057

IZVEDBENA UREDBA KOMISIJE (EU) 2015/57
z dne 15. januarja 2015
o spremembi Izvedbene uredbe Komisije (EU) št. 792/2012 glede pravil za obliko dovoljenj, potrdil in drugih dokumentov iz Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi ter iz Uredbe Komisije (ES) št. 865/2006 o določitvi podrobnih pravil za izvajanje Uredbe Sveta (ES) št. 338/97
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi (1) in zlasti člena 19(1) Uredbe,
ob upoštevanju naslednjega:
(1)
Za izvajanje nekaterih resolucij, sprejetih na šestnajstem zasedanju Konference pogodbenic Konvencije o mednarodni trgovini z ogroženimi prosto živečimi živalskimi in rastlinskimi vrstami - CITES (od 3. do 14. marca 2013) (v nadaljnjem besedilu: Konvencija), bi bilo treba spremeniti nekatere določbe in dodati dodatne določbe k Izvedbeni uredbi Komisije (EU) št. 792/2012 (2).
(2)
Zlasti bi bilo treba v skladu z resolucijo konf. CITES 16.8 vstaviti določbe, ki bi omogočile izdajo posebnih potrdil za glasbila, da bi se poenostavili njihovi čezmejni prenosi v nekomercialne namene, ter v skladu z resolucijo konf. CITES 14.6 določiti novo kodo vira X za „osebke, odvzete iz morskega okolja, ki ni pod jurisdikcijo nobene države“.
(3)
Izvedbeno uredbo (EU) št. 792/2012 bi bilo treba ustrezno spremeniti.
(4)
Ker bi se ta uredba morala uporabljati v povezavi z Uredbo (ES) št. 865/2006, je pomembno, da se obe uredbi uporabljata od istega dneva.
(5)
Ukrepi iz te uredbe so v skladu z mnenjem Odbora za trgovino s prosto živečimi živalskimi in rastlinskimi vrstami -
SPREJELA NASLEDNJO UREDBO:
Člen 1
Izvedbena uredba (EU) št. 792/2012 se spremeni:
1.
Člen 1 se spremeni:
(a)
vstavi se naslednja točka 5a:
„5a.
potrdila o glasbilih;“
;
(b)
točka 8 se nadomesti z naslednjim:
„8.
dopolnilni listi za potrdila o osebnem lastništvu, potrdila o potujoči razstavi in potrdila o glasbilih;“
.
2.
V členu 2 se odstavek 1 nadomesti z naslednjim:
„1. Obrazci za uvozna dovoljenja, izvozna dovoljenja, potrdila o ponovnem izvozu, potrdila o osebnem lastništvu, potrdila o zbirki vzorcev in potrdila o glasbilih ter vloge za izdajo takih dokumentov morajo biti v skladu z vzorcem iz Priloge I, razen polj, pridržanih za uporabo v posamezni državi.“
3.
Priloge se spremenijo v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. januarja 2015

Labels: 1
20
7
3
12